Nafarroako Parlamentuko Mahaiak, 2023ko urtarrilaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, 2021eko Plan Operatiboan jasotakoari jarraikiz, desgaitasuna duten pertsonen enplegua sustatzeko kontratazio publiko soziala eta arduratsua bultzatzera bideratutako aldaketaren 2. neurriari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko urtarrilaren 9an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, Nafarroako Gobernuak idatziz erantzun ditzan:

2021eko Plan Operatiboan jasotakoari jarraikiz desgaitasuna duten pertsonen enplegua sustatzeko kontratazio publiko soziala eta arduratsua bultzatzera bideratutako aldaketaren 2. neurriari dagokionez,

1.- Zer departamentuk egin zuten erreserbadun kontratuen plangintza bat, Nafarroako Gobernuaren kudeatzaileen aldetik, 2021erako?

2.- Zer departamentuk egin dute plangintza hori 2022 eta 2023ko ekitaldietarako?

Iruñean, 2022ko abenduaren 22an

Foru parlamentaria: Jorge Esparza Garrido